Brahmā

Brahmā (literalment 'evolución' u 'desarrollo' en idioma sanscrito ब्रह्मा) ye o dios creyador d'o hinduismo, y miembro d'a Trimurti ('tres formas'), a trinidat formata por Brahmā (dios creyador), Viṣṇu (dios mantenedor) y Śiva (dios destructor).

Seguntes una falordia, los tres surtioron d'o uevo cosmico meso por o dios Ammavaru. Seguntes atra falordia mas moderna, d'orichen vaisnava (d'os seguidors de Viṣṇu), Brahmā surtió de una flor de loto que flotaba en l'oceano d'o melico de Viṣṇu dormient (que chenera a existencia de l'universo por meyo d'os suyos suenios). Anque talment amás antiga falordia ye la que diz que Brahmā ye o primer ser creyato por o Brahman, y a primera personificación de l'absoluto Brahman, por meyo d'a cuala o Brahman creya tot.

Categoría:Hinduismo